**Tanba** (jap. 丹波市, *Tanba-shi*) on Japanin kaupunki Honshūn saarella Kansain alueella Hyōgon prefektuurissa. Se sijaitsee sisämaassa prefektuurin itäosassa Seton sisämereen virtaavan Kakojoen ja Japaninmereen virtaavan Yurajoen sivujoen Takedan yläjuoksulla. Kaupungin alue kuuluu Chūgokuvuoristoon, ja siellä kohoaa useita 800–900 metriä korkeita vuoria. Pohjoisessa se rajautuu Kioton prefektuuriin. Tanbassa on 63 854 asukasta (helmikuussa 2020) ja sen pinta-ala on 493,21 neliökilometriä.

Tanba on kaupunkina suhteellisen nuori: se perustettiin vuonna 2004 liittämällä yhteen kuusi Hikamin piirikunnan maaseutukaupunkia, Aogaki, Hikami, Ichijima, Kaibara, Kasuga ja Sannan. Samalla Hikamin piirikunta lakkautettiin. Kaupungin muodostavista paikkakunnista Aogakin alueella sijaitseva Saji kehittyi historiallisesti Kiotoon johtavan tiereitin varren postiasemana (*shukuba*), eteläosan Kaibara vuorostaan oman daimiokuntansa hallinnollisena keskuksena (*jin’ya*). Sen perusti Oda Nobukane 1500-luvun lopulla. Merkittäviä elinkeinoja ovat nykyisin metsätalous, riisin, vihannesten, hedelmien ja koristekukkien viljely sekä karjankasvatus. Tunnettuja maataloustuotteita ovat esimerkiksi Tanban kastanjat, azukipavut ja mustat soijapavut; perinteinen käsityöteollisuuden tuote on *Tanba-nuno*-kangas, joka värjätään kasvivärein. Kaupunkiin on sijoittunut myös onkivapojen valmistusta ja erityyppistä teollisuutta.

Tanban rakennettuun kulttuuriperintöön kuuluvat muun muassa Kaibaran daimiokunnan hallintorakennuksen jäänteet ja Kaibara Hachiman-jinjan šintolainen pyhäkkö. Kaupungin itäosassa kohoava Myōkenvuori ympäristöineen kuuluu prefektuurin luonnonpuistoon. Se on shugendōn pyhä vuori, jota kutsutaan myös "Tanban Hieiksi". Tanbaa palvelevat JR Nishi-Nihonin Fukuchiyama-linja ja Kakogawa-linja.

Kuvia
-----

* Hikamin historiallinen kouluHikamin historiallinen koulu
* Sekigan-ji ruska-aikaanSekigan-ji ruska-aikaan
* Kaibara Hachiman-jinjan pagodiKaibara Hachiman-jinjan pagodi
* Kaibaran rautatieasemaKaibaran rautatieasema

Lähteet
-------

1. 1 2 3  市の概要 Tamba City. Viitattu 14.03.2020.
2. 1 2  人口・世帯数（令和2年2月末） Tamba City.  Arkistoitu 9.2.2020. Viitattu 14.03.2020.
3. 1 2 3  丹波市市勢要覧 Tamba City.  Arkistoitu 29.6.2019. Viitattu 14.03.2020.
4. 1 2 3  ブリタニカ国際大百科事典 小項目事典: 丹波市 Kotobank. Viitattu 14.03.2020.
5. 1 2 3  日本大百科全書: 丹波（市） Kotobank. Viitattu 14.03.2020.

Aiheesta muualla
----------------

* Kuvia tai muita tiedostoja aiheesta **Tanba** Wikimedia Commonsissa

* Kaupungin internetsivut (japaniksi)

  


|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| * n
* k
* m
Hyōgon prefektuuri |
| --- |
|  |
| Kaupungit | 
* Aioi
* Akashi
* Akō
* Amagasaki
* Asago
* Ashiya
* Awaji
* Himeji
* Itami
* Kakogawa
* Kasai
* Katō
* Kawanishi
* Kōbe (pääkaupunki)
* Miki
* Minami-Awaji
* Nishinomiya
* Nishiwaki
* Ono
* Sanda
* Shisō
* Sumoto
* Takarazuka
* Takasago
* Tanba
* Tanba-Sasayama
* Tatsuno
* Toyooka
* Yabu

 |  |
|  |
| Kunnatpiirikunnittain | **Akōn piirikunta** (Kamigōri) · **Ibon piirikunta** (Taishi) · **Kakon piirikunta** (Harima · Inami) · **Kanzakin piirikunta** (Fukusaki · Ichikawa · Kamikawa) · **Kawaben piirikunta** (Inagawa) · **Mikatan piirikunta** (Kami · Shin’onsen) · **Sayōn piirikunta** (Sayō) · **Takan piirikunta** (Taka) |

 |